नेपाल टी–२० लिग : विराटनगरको पहिलो जित 
हुसेन टलटको अलराउन्ड प्रदर्शनको मदतले विराटनगर सुपर किङ्सले नेपाल टी–२० लिगमा पहिलो जित हासिल गरेको छ । टीयू मैदानमा बुधबारको खेलमा पोखरा एभेन्जर्सलाई ६ विकेटले पराजित गरेको हो ।
काठमाडौँ — हुसेन टलटको अलराउन्ड प्रदर्शनको मदतले विराटनगर सुपर किङ्सले नेपाल टी–२० लिगमा पहिलो जित हासिल गरेको छ । टीयू मैदानमा बुधबारको खेलमा पोखरा एभेन्जर्सलाई ६ विकेटले पराजित गरेको हो ।पोखराले प्रस्तुत गरेको १ सय ३८ रनको लक्ष्य पछ्याएको विराटनगरले १७.५ ओभरमा ४ विकेट गुमाउँदै हात पारेको हो । विराटनगरका लागि हुसेनले ३० बलमा ४ चौका र एक छक्का मद्दतले नटआउट रहँदै सर्वाधिक ५० रनको योगदान दिए ।यसअघि टस हारेर ब्याटिङको निम्तो पाएको पोखराले निर्धारित १९ ओभरमा ७ विकेट गुमाउँदै १ सय ३९ रनको स्कोर तयार पारेको थियो ।लुम्बिनी अलस्टार्स र फार वेस्ट युनाइटेजबीचको खेल सुपरओभरमा पुगेपछि टसमा ढिलाई भएकोले यो खेललाई १९ ओभरमा झारिएको हो ।विराटनरगका लागि हुसेन टलट र राज नाननले समान २ विकेट लिए ।